Miškolca

Miškolca () ir pilsēta Ungārijas ziemeļaustrumos pie Šajo upes Bika kalnu (Bükk) piekājē. Trešā lielākā Ungārijas pilsēta.

Apkārtnē tūristu iecienīti kūrorti — Miškolctapolca (Miskolctapolca) ar peldbaseinu alā un Lillafīreda (Lillafüred) Bika kalnos.

Vēsture 

Pilsēta pirmoreiz rakstos minēta 1210. gadā. 1365. gadā Ungārijas karalis Lajošs I tai piešķīra daļējas pilsētas tiesības.

1544. gadā turki nodedzināja Miškolcu.

XVIII gadsimta sākumā Miškolca bija pretaustriešu sacelšanās līdera Ferenca II Rākoci rezidence, tāpēc 1707. gadā austrieši to izpostīja.

Pēc Trianonas līguma noteikumiem Košice tika piešķirta Slovākijai, tāpēc Miškolca kļuva par Ungārijas ziemeļu daļas galveno centru. Starp pasaules kariem Miškolca strauji attīstījās kā smagās rūpniecības pilsēta. Arī pēc 2.pasaules kara saglabājās lielrūpniecības pārsvars.

Pēc sociālisma sabrukuma Ungārijā un tirgus liberalizācijas Miškolca piedzīvoja smagu saimniecības lejupslīdi. Tā bija pilsēta ar vislielāko bezdarba līmeni valstī.

Cilvēki 

Miškolcā dzimuši:

 Šāndors Ferenci (Ferenczi Sándor) (1873—1933) — psihoterapeits;
 Lērincs Sabo (Szabó Lőrinc) (1900—1957) — dzejnieks.

Atsauces

Ārējās saites 

 

Ungārijas pilsētas